Stephen Cohen

Stephen Frand Cohen (25. november 1938 – 18. september 2020) oli Ameerika ajaloolane, kes uuris NSV Liidu ajalugu oktoobrirevolutsioonist tänapäevani ning Venemaa suhteid USA-ga.

Elukäik  
Stephen Cohen sündis 1938. aastal Kentucky osariigis. Tema vanaisa oli juudi päritolu migrant Leedust, isa oli golfiväljaku omanik.

Haridus

Indiana ülikoolis 
1960. aastal lõpetas Cohen Indiana ülikooli majanduse ja avaliku poliitika erialal. 1959. aastal läbis ta Inglismaal välisõppes poliitika-, ajaloo- ja majanduskursuse, lisaks külastas ta nelja nädala jooksul viit Nõukogude Liidu linna. NSV Liidu külastamine süvendas Coheni suurt huvi Venemaa ajaloo vastu.

Columbia ülikoolis  
Uurimistöö juhendaja Robert Tuckeri nõuandel jätkas Stephen Cohen õpinguid Columbia ülikoolis, kus 1968. aastal ta hakkas koostama doktoritööd teemal "Nikolai Buhharini poliitiline biograafia". Doktoritöö tarbeks kogutud materjali kasutas ta hiljem Nikolai Buhharini biograafia kirjutamiseks; raamat ilmus 1973. aastal. Kaks aastat  pärast raamatu ilmumist sai Stephen Cohen Nikolai Buhharini pojalt kutse külastada NSV Liitu. Pärast nende kohtumist tõlgiti raamat ajakirjanik Jevgeni Gnedini abiga vene keelde.

Kuulsus  
Stephen Cohen on tuntud nii Vene kui ka Ameerika suhtlusringides. Ta oli Mihhail Gorbatšovi sõber ja George Bushi nõunik, lisaks suhtles ta Jossif Stalini tütre Svetlana Allilujevaga. Oma teadusuuringutes nägi Stephen Cohen ette perestroikat, pärast mille algust süvenes ta rohkem sealse ühiskonna elulaadi. Stephen Coheni kaasabil puhastati 1988. aastal Nikolai Buhharini nimi. Cohen oli ka Ameerika välispoliitika nõukogu liige.

Maailmavaade  
Stephen Cohen järgis vasak-sotsialistlikku ideoloogiat. Vaatamata sellele pidasid NSV Liidu julgeolekuorganid teda kommunismivastaseks ja konfiskeerisid 1979. aastal tema raamatu Moskvas toimunud näituselt.

Tegevus  
1998. aastast õpetas Stephen Cohen New Yorgi ülikoolis Venemaa ajaloo 1917. aasta järgset perioodi. Ta on kirjutanud uuritava perioodi kohta ka järgmised raamatud: 
 "Rethinking the Soviet Experience: Politics and History Since 1917" 
 "Failed Crusade: America and the Tragedy of Post-Communist Russia" 
 "Bukharin and the Bolshevik Revolution: A Political Biography, 1888–1938" 
Stephen Cohen esitas "Buhharini alternatiivi" kontseptsiooni (mis koosnes parteisisese demokraatia laienemisest poliitilise pluralismini, uue majanduspoliitika jätkamisest ning vabatahtlikust kollektiviseerimisest) Stalini "suurele läbimurdele".

USA ja Venemaa suhete positsioon 
 Ukraina rahutuste ajal kritiseeriti Stephen Cohenit kui Putini toetajat; Stephen Cohen on nimetanud end Ameerika dissidendiks ja väidab, et meedia lämmatab igaühe, kes püüab mõista olukorda Kremli seisukohast, häbimärgistades nad Putini apologeetidena.
 Stephen Cohen väitis, et USA jätkas lubamata külma sõda pärast 1991. aastat.
 Stephen Cohen väitis, et pärast NSV Liidu kukkumist leidis USA Venemaa alistunud riigina, kuid sõjaliselt oli ta veel terve.
 Stephen Cohen väitis, et USA tahtis Venemaalt oma liberaalpoliitika mudeli kopeerimist.
 Stephen Cohen väitis, et Bill Clintoni ja Boriss Jeltsini sõpruse ekraniseerimine tegelikult ei ole väärtuslik.

Isiklik elu 
Esimesest abielust ooperilaulja Lynn Blairiga on tal poeg ja tütar. Hiljem oli Stephen Cohen abielus progressiivse ajakirja The Nation toimetaja Katrina vanden Heuveliga, kellega ta sai tütre.

Välislingid  
 Lehekülg ajakirjast The Nation 
 Charlie Rose, 14.08.2013 
 Stephen Coheni publikatsioonid vene meedias

Ameerika Ühendriikide ajaloolased
Sündinud 1938
Surnud 2020